钦定古今图书集成/明伦汇编/官常典/第637卷 > 范渊
## 钦定古今图书集成/明伦汇编/官常典/第637卷 > 范渊

按《郴州志》：“渊字君山，历官刑部郎中。隆冬见枷囚甚
苦，疏陈五事，上皆嘉纳。正德四年，逆瑾擅权，两被系
逮，左迁威州。见其风俗浇漓，叹曰：‘人心无不可教’。乃
作《化民训》十五条，反复晓告，嚣风遂变。又以边民不
知学问，弟子不满三十，因择民间子弟七十馀人群
而教之，作《学训》十三条，亲为讲解，由是人咸知劝。后”
陞云南副使，卒于官。